Rafsandžanas
Rafsandžanas arba Refsendžanas (pers. رفسنجان‎ = Rafsanjān), dar žinomas kaip Bahramabadas – miestas centriniame Irane, į pietryčius nuo Teherano; Kermano provincijoje. Virš 161 tūkst. gyventojų (2016 m.). Irano pistacijų auginimo ir perdirbimo centras. Taip pat svarbus kilimų audimo centras, nors čia gaminami kilimai parduodami kaip Kermano, o ne Rafsandžano kilimai. Netoliese yra vario kasyklos. Rafsandžanas yra pietinėje Dešte Luto dykumos dalyje, Kermano provincijos šiaurės vakaruose. Per miestą eina geležinkelis (Teherano-Bandar Abaso linija).